ΓΡΑΠΤΗ ΕΡΩΤΗΣΗ E-1869/99

υποβολή: Maria Martens (PPE-DE) προς την Επιτροπή

(14 Οκτωβρίου 1999)

Θέμα: Διακοπή των επιδοτήσεων προς ολλανδικές επιχειρήσεις στο πλαίσιο του προγράμματος ΕΚΤ.

Κατά τους τελευταίους μήνες ηπογράφουσα πληροφορήθηκε ανησυχητικές ειδήσεις όσον αφορά την χρηματοδότηση ολλανδικών σχεδίων στο πλαίσιο του ΕΚΤ. Κατά τη διάρκεια ελέγχου στο Rijnmond και Gelderland (Απρίλιος 1999) διαπιστώθηκαν ελλείψεις στα λογιστικά βιβλία. Η Επιτροπή προτίθεται να θέσει τέρμα στις επιδοτήσεις για τα ολλανδικά σχέδια.

Προτίθεται άραγε πράγματι να θέσει η Επιτροπή τέρμα στις επιδοτήσεις που καταβάλλονται σε όλα τα ολλανδικά σχέδια τα οποία καλύπτονται από το πρόγραμμα ΕΚΤ; Εάν ναι, για ποιό λόγο;

Λαμβάνοντας ως δεδομένο οτι η Επιτροπή συμμερίζεται την άποψη τηςπογράφουσας οτι τα καλά σχέδια δεν πρέπει ναποστούν τις αρνητικές συνέπειες ορισμένων κακών, μήπως θα μπορούσε η Επιτροπή να μεριμνήσει, ούτως ώστε να μην ζημιωθεί το σύνολο των ολλανδικών σχεδίων εξαιτίας δυο παραλείψεων σε ένα και μόνο σχέδιο;

Μήπως θα μπορούσε η Επιτροπή να προβλέψει εξαίρεση για την πλειοψηφία των επιδοτουμένων σχεδίων για τα οποία είναι βέβαιο οτι τα λογιστικά βιβλία είναι σύμφωνα προς τις απαιτήσεις;

Οι ελλείψεις οφείλονται συχνά στον πολύπλοκο χαρακτήρα των διαδικασιών και στην καθυστέρηση των πληρωμών εκ μέρους της Επιτροπής. Ποιά μέτρα προτίθεται να λάβει η Επιτροπή προκειμένου να καταστεί διαφανέστερος και απλούστερος ο χρηματοπιστωτικός απολογισμός των σχεδίων;

Απάντηση της κ. Διαμαντοπούλου εκ μέρους της Επιτροπής

(26 Νοεμβρίου 1999)

Τον Απρίλιο του 1999 διενεργήθηκε έλεγχος της Επιτροπής στις περιφέρειες Rijnmond και Gelderland των Κάτω Χωρών, όσον αφορά τη χρηματοδότηση στα πλαίσια του Ευρωπαϊκού Κοινωνικού Ταμείου (ΕΚΤ) κατά την περίοδο 1994-1997. Η διεξαγωγή του ελέγχου ζητήθηκε από την Ευρωπαϊκή Υπηρεσία καταπολέμησης της απάτης (OLAF), βάσει διαπιστώσεων από προηγούμενους ελέγχους που είχε διενεργήσει η Επιτροπή. Διαπιστώθηκαν ελλείψεις στα λογιστικά βιβλία και στις δηλώσεις δαπανών, που αφορούσαν σχέδια του ΕΚΤ, σε έξι από τους οκτώ φορείςλοποίησης στους οποίους έγινε έλεγχος (αντιστοιχούσαν στο 95 % των πόρων που ελέγχθηκαν).

Βάσει των διαπιστώσεων αυτών, οι προκαταβολές για τους στόχους του ΕΚΤ 1, 2, 3 και 5β και την κοινοτική πρωτοβουλία για την απασχόληση μειώθηκαν προκειμένου να διασφαλιστούν τα οικονομικά συμφέροντα της Κοινότητας, σύμφωνα με το άρθρο 21 του κανονισμού (ΕΟΚ) αριθ. 2082/93 του Συμβουλίου

της 20 Σεπτεμβρίου 1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκή Τράπεζας Επενδύσεων και των λοιπώνφισταμένων χρηματοδοτικών οργάνων(1) και το άρθρο 2 του κανονισμού (ΕΚ, Ευρατόμ, ΕΚΑΧ) αριθ. 2335/95 του Συμβουλίου της 18ης Σεπτεμβρίου 1995 για τροποποίηση του δημοσιονομικού κανονισμού της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων όσον αφορά ειδικές διατάξεις που εφαρμόζονται στις πιστώσεις έρευνας και τεχνολογικής ανάπτυξης(2), έως ότου εξακριβωθεί για όλα τα σχέδια η συχνότητα εμφάνισης και το μέγεθος του λογιστικού λάθους (βάσει ενός μεγάλου αριθμού σχεδίων).

Σε συνέχεια του ελέγχου που διενήργησε η Επιτροπή, οι ολλανδικές αρχές διενήργησαν έλεγχο στο 83 % των σχεδίων του ΕΚΤ που εφαρμόστηκαν στα πλαίσια των προαναφερθέντων στόχων κατά τη διάρκεια του έτους 1997. Στην ολλανδική έκθεση για τους πρόσθετους αυτούς ελέγχους, το λογιστικό λάθοςπολογίζεται σε 58,4 εκατ. HFL (26,5 εκατ. ευρώ), ποσόν που αντιστοιχεί στο 22 % του ποσού που διατέθηκε στα σχέδια στα οποία έγινε έλεγχος και στο 17,5 % της χρηματοδότησης του ΕΚΤ για το έτος 1997. Ακόμη δεν έχει διαπιστωθεί το μέγεθος της παρατυπίας για τα έτη 1994, 1995 και 1996.

Στα πλαίσια της μείωσης των πληρωμών του ΕΚΤ προς τις Κάτω Χώρες, η Επιτροπή δεν είναι σε θέση να κάνει διάκριση μεταξύ των σχεδίων που πληρούν τους ευρωπαϊκούς και ολλανδικούς κανονισμούς και αυτών που δεν συμμορφώνονται με αυτούς. Ουσιαστικά, σύμφωνα με την αρχή της επικουρικότητας και της συνεργασίας μεταξύ Επιτροπής και κράτους μέλους, το κράτος μέλος είναι αυτό που καταγράφει και επικυρώνει τις δαπάνες που έχουν σημειωθεί. Αφού οι ολλανδικές αρχές δεν έχουνποβάλλει ακόμη την τελική αίτηση πληρωμής για το έτος 1997, με τα διορθωμένα ποσά, η Επιτροπή δεν μπορεί, βάσει του άρθρου 21 του κανονισμού συντονισμού και του άρθρου 2 του δημοσιονομικού κανονισμού να προβεί σε τελικές προκαταβολές δόσεων προς τις Κάτω Χώρες, για τα επόμενα χρόνια.

Από κοινού με τις ολλανδικές αρχές, η Επιτροπή επιδιώκει την εξεύρεση κατάλληλης και άμεσης λύσης στο πρόβλημα των πληρωμών.

(1) ΕΕ L 193 της 31.7.1993.

(2) ΕΕ L 240 της 7.10.1995.